Wɔtamɛlɔn

**Wɔtamɛlɔn** ka sieba buon ye **watamilo** la anɛ bʋmbʋtir kanɛ puud la buudi yinne kanɛ bɛ Cucurbitaceae ni, linɛ mɔri wɛlditir titaar. Li anɛ tʋŋ kanɛ tɛɛnd ka vin ka ba bʋti li dʋnia nwa zinis bɛdigʋ ni. Ka li buudi kɔnɔb-kɔnɔb gaŋ tusir 1,000. 

Australia dim kuod watamilo nɛ zin'ig banɛ ka saa nɛ nintaŋ wʋsa zɛmis.  Di anɛ bunwala kanɛ ka dunia dim wʋsa nɔŋ.Di anɛ wal kanɛ an' gbiligʋ ka pʋ pʋdʋg pʋʋginɛ. Ka na'asaanam buon ye ( pepo). Di pʋʋgʋn anɛ kuom nɛ diib kanɛ malis ka mɔr mimilim. Di yiti anɛ wiigʋ bɛɛ zɛn'ʋg ka mɔr biili ka li an' sabila sabila. Ti mɛ mɔr sieba ka ba pʋ mɔr biili. Fʋ tʋn'ɔɛ dii li ala bɛɛ fʋ sɛ ba. Di nya'aŋ pak la mɛ tʋn'ɔɛ dʋgʋ gɛndig diibi di. Fʋ mɛ tʋn'ɔɛ nɛɛm li bɛɛ saam yu'oe nu wʋʋ daam nɛ.

Kordofan melons yitnɛ  Sudan ka mɔr kpinnim  nɛ   banɛ kuod watamilo paalis  bɛɛ saamis. Ba da nyɛ nɛ watamilo biili la nɛ mɔɔgʋnɛ  kpi'e nɛ Uan Muhuggiag la.Banɛ gɔsid yɛl banɛ naam sa yɛlla bɛ Libya teŋin la daa vɛɛns nyɛ biili nwa yʋʋm  3500 BC. yʋʋm  2022 la ni, ka ba lɛn vɛɛns ka ye, watamilo biili pʋn bɛ wʋʋ yʋma tusa yuobu, 6,000-year-old ka di bɛ Libya pipirisin  wɛn wʋʋ Nigerian nyiiri biili nɛ bɛ west Africa sʋ'ʋlʋm la. Watamilo da dɛŋin kuod nɛ  north-east Africa sʋ'ʋlʋm nɛ  Egypt wʋʋ yʋʋm 2000 BC la ni, amaa saŋa kan la ba da nam pʋ malisi wan wʋʋ nannanna bʋnam laa. Watamilo da yadigi gilig teŋgba'aŋ  la nɛ  Roman dim saŋa la.

Banɛ gɔsid zʋʋd dʋam yɛlla muki bɔ bun bʋʋda banɛ ka ban'ans kʋ nya'aŋi kpɛn'ɛ.  Kpaadib bɛdigʋ bɛ na nyaŋi kia bɛɛ pɔn'ɔ ba watamilo, ba ya'a bʋd dabisa kɔbiga bɛn ka di bi'igi siak bunnib. Din yi yʋʋm 2023 la, China dimɛ an banɛ bɛ  tuon dunia wʋsa ni, ti ya'a gɔs watamillo kuodibin. Dunia wʋsa watamilo kuodib ya'a pʋdig zin'is atan, ba na nɔk ayi.

## Pa'alʋg
Watamilo la anɛ yʋʋm yinne bʋmbʋtir kanɛ nyaŋid dʋt agɔl bɛɛ tiend. Li na tune tiɛn waam paae wʋʋ mitanam 3 (10 feet) ka li yaam la bɛɛ bullin la mɔr gbɛɛnd zɛnɛʋg. li viand waalim na yi wʋʋ milimitanam 60 ti paae wʋʋ 200 (2+1⁄4 to 7+3⁄4 inches) ka li labisim an wʋʋ milimitanam 40 ti paae wʋʋ 150 (1+1⁄2 to 6 in). li ɛɛnti yaadimnɛ atan bɛɛ gaarʋg ka vanmɛna la wʋsa ɛnti mɔrnɛ gbɛɛnd ka til la yaa ti gʋn ka li sʋʋg. watamilo gɛndir anɛ dinɛ aadimid wila bɛdigʋ. Gɛndir yinnɛ wʋsa nyaŋid puud puum daag bɛɛ puum nyaaŋ ka li an piel bɛɛ dɔnbʋʋlʋm ka waam agɔl wʋʋ milimitanam 40 (1+1⁄2 in) ka mɔr gbɛɛnd bɛdigʋ ginnir la ni. Puum yinne wʋsa ɛnti tɔnnɛ vaang tɔɔŋir ni, li dʋam pʋʋgin an siem anɛ ye puum la bundaag nɛ li bʋnnyaaŋ wʋsa ɛnti laasnɛ yi tiig yinne ni na ka naasaanam buon ye monoecious. Puumin la, bundaad la ɛnti dɛŋim tɔn yiiga ka bunnyaas la naan yuolum tɔn na nɛ li gɛlla kanɛ na naam wɛl la.

Wɛltitaar la anɛ wɛlsaʋŋ kanɛ ka ti buon ye pepo ka li mɔr pak gbiribir ka mɔr bʋʋdʋm bɛdigʋ sʋʋgin (mesocarp and endocarp). Mɔɔgin bʋnam la wɛla anɛ wʋʋ 20 cm (8 in) zuor pʋʋgin ka dinɛ ka ba bʋt la wɛla zuolum mɛ na tune gaad wʋʋ 60 cm (24 in). wɛl la mɛŋ anɛ dɛnɛn-sʋsɔbir ka gʋli-gʋl bɛɛ tɛnɛsi-tɛnɛs ka mɔr bʋʋbʋm ka vɔnbibis bɛ li ni, li tune an zɛnɛʋg, dɔn bʋʋlʋm bɛɛ piel.

Watamilo tɔɔd mɛ bɛ. ka Western Australia dim  buonɛ ba ye "kur-kurnam milo" li bɛ temis bɛdigʋ ni ka ba  ye li anɛ "bunvʋya tiis".

## Takzonomi
Yʋʋm tusir, kɔbis yɔpɔi nɛ pisnu nɛ atan' (1753) la ni, Carl Linnaeus da ba da an onɛ pa'alɛ di yɛla yiiga ka pʋdi yʋ'ʋr yee *Cucurbita citrullus.*

## Tʋʋma

### Diib
Wɔtamɛlɔn malis nɛ, ka ba diti li titaam bɛ tʋʋlʋg saŋa, ka ba nwaasi ba baanlig, ka gɛndig wal sieba, bɛɛ ba yuoe ba kuom la. Ba mɔr wɔtamɛlɔn gɛndigid nɛ wal sieba nɛɛmid ka li kilimid kuom bɛɛ ba nɔki maal daam.

Li biili la mɔr nyʋʋg kanɛ malis ka ba dɛligid ka sɛnɛdi li bɛɛ ba nɛɛmi li ka li kilim zɔɔm. Wɔtamɛlɔn pak la anɛ bʋnditir, amaa li pʋ Malisa, fʋ yaa bɔɔd ye li malis fʋ tɔɔn nɔki lɔs yaarim bɛɛ sikir pʋʋgin ka li malis, ka ba diti li saŋsieba ka li an zɛnmaasa, bɛɛ ba kiim, bɛɛ ba dʋgʋ li wan ni stew.

*Citrullis lanatus*, buudi *caffer*, nɔbigid mɔɔgin Kalahari Desert, anina ka ba buoni li ye tsamma. San dim nɛ bʋnkɔnbid mɔr biili la dit li kuom nɛ laafi tisib yela, ka li kɛt ka ba nyaŋidi dit tsamma paad bakwai ayuobʋ.

**Nwɛnnɛm**

Ba mɔr wɔtamɛlɔn la ka li an zanbini paan Palestinian ziesim, nimbanɛ bɛ Kherson region Ukraine tɛŋin, ka paani ba tɛŋ ziesim sʋŋ yela, wan wʋʋ 'li yiŋ la an dɛnɛm, ka pʋʋgin la an wiig siem la'. Kuom zuoe li pʋʋgin la zug, ba mɔr wɔtamɛlɔn ka li paal pʋalim bɛɛ daʋlim yela, "kuom" bɛɛ bɔɔdim tiakir yela. United States sʋʋlim ni, ba mɔr wɔtamɛlɔn ka li paan barigaŋ kanɛ bɛ Africa nidib nɛ Americans tɛnsʋk la.

## Kuob
Wɔtamɛlɔn anɛ bʋnbʋta banɛ banɛ ka ba kuod zinis banɛ ka tʋʋlig bɛ, ka lin bɔɔd tʋʋlig siem bɛn nar ye li gaad 25 °C (77 °F) ka ba nyaŋi nɔbig. Lɔmbɔnɔg pʋʋgin, ba bʋd biili nɛ dʋgʋd pʋʋgin ka ligili li ka yʋʋn nyaan mɔri kɛŋ sɛ tɛŋin. Lin bɔɔd ye tɛŋ la an siem anɛ titambinisig zinig kanɛ mɔr kʋʋlim ka tɛŋ zɛnɛsim an wan wʋʋ 5.7 nɛ 7.2 tɛnsʋk.

Bʋnvʋya banɛ sanamid wɔtamɛlɔn anɛ aphids, fruit flies, nɛ root-knot nematodes. Zinig kanɛ ka kuom bɛ hali, wiim tɔɔe li nɛ wan wʋʋ powdery mildew nɛ mosaic virus. BA kuod sieba bɛ Japan nɛ yanyaaŋ ka fusarium wilt wiim la da tɔɔe ba. Ba tɔmisid ban nɛ banɛ tɔɔe wiim ye li nyaŋi gu ba.

Lugir kanɛ gɔsid kuob nɛ gʋʋl yela ka ba buoni ba US Department of Agriculture da paal ye fʋ yaa mɔr siinsi dɔɔg eka wʋsa pʋʋgin (4,000 m2 wʋsa ka siins bɛ) li na sʋŋ puum maalig, ka ba nyaŋi paam bielim la bʋd bɛdigʋ. Banɛ pʋ mɔr biili la maan puum linɛ kʋ nyaŋi wal ka biili bɛɛ. Lin ka li sʋʋm ye bʋnlinɛ na di puum la tɔlis ka ba nyaŋi tɔɔŋ taaba wal ka biili bɛ. Siel yaa kae anina na zi puum di puum la gɛndig taaba, wala la titaam ku mɔr biili li pʋʋginɛ, ala ka li nar ye siins dɔɔg la an wan wʋʋ atan eka wʋsa pʋʋgin (1,300 m2 wʋsa ka siins bɛ). Wɔtamɛlɔn nɔkid dabisa bɛdigʋ ka nyaan maan gaadi ba mɛlɔn taaba banɛ nɔkid dabisa pisnii nɛ nu bɛɛ li gaad ala lin yi bʋdib bɛɛ sɛɛb saŋa ti paae li biigir saŋa. Puum la yaa kae kɛt ka wɔtamɛlɔn mɔr "sʋsʋnf vɔnɔr" ka li kɛt ka vɔɔnr bɛ bʋʋlim la tɛnsʋk, saŋsieba li ɛɛti bʋak nɛ zinzɛma. Wɔtamɛlɔn banɛ ka vɔɔnr nwa bɛ ba pʋʋgin pʋ mɔr daamʋg nɛ ninsaali na dii lii.

Kpaadib banɛ bɛ Zentsuji region linɛ bɛ Japan sʋʋlim la da nyɛ suokanɛ ka ba na bʋd wɔtamɛlɔn banɛ an maad ka li anɛ ba kɛ ka wal la lu kʋnt nɛ gilas bɔx nam pʋʋgin ka li kɛ ka ba nɔbigi an mak wan wʋʋ bɔx la. Ba da kuodi ba maadmaadi ye ba kɛ ka li sʋab an naanaa, amaa "wɔtamɛlɔn maad bama” ligidi da paad bʋngbila la ligidi abʋtan, ka li da kɛ ka banɛ mɔr ligidi bɛ tɛnpʋʋsin la daad. Ba maal wɔtamɛlɔn fuoma, ban bɔɔd ye li an mak siem wʋsa ba na nyaŋi maal o.

Wɔtamɛlɔn banɛ ka ba buon *tsamma* ka li bɛ Khoisan language nɛ *makataan* bɛ Tswana buudi pianad ni la, anɛ banɛ mɔr kuom hali bɛ South Africa, Kalahari Desert, nɛ East Africa tisid nidib nɛ bʋnkɔnbid wʋsa.

## Ba maalig
Yʋʋm tusayi nɛ pisi ni (2020), dunia wʋsa wɔtamɛlɔn da anɛ 101.6 million tonnes, ka China (mainland) tɛŋin mɔr pisyuobʋ kɔbiga pʋʋgin (60%) dunia wʋsa din la (60.1 million tonnes). Banɛ da dɔl nyaaŋ ka li maali ba tɛŋin sʋʋŋa anɛ Turkey, India, Iran, Algeria nɛ Brazil – ba wʋsa yʋʋm la pʋʋgin wɔtamɛlɔn da maal paae 2–3 million tonnes yʋʋm tusayi nɛ pisi ni (2020).

## Footonam

File:Watermelon cubes BNC.jpg|Watermelon cubes
File:Melonen-stapel.jpg|Watermelons with dark green rind, India
File:Watermelon flower measurement.jpg|Watermelon flowers
File:Water melon leave.jpg|Watermelon leaf
File:Male and female watermelon 1458.JPG|Flower stems of male and female watermelon blossoms, showing ovary on the female
File:Water melon flower and stem.jpg|Watermelon plant close-up
File:WatermelonBaller.JPG|Watermelon baller
File:Citrullus lanatus.jpg|Watermelon with yellow flesh
File:It weighed 15 lb 13 oz.jpg|'Moon and stars' watermelon cultivar
File:Kustodiev Merchants Wife.jpg|Watermelon and other fruit in Boris Kustodiev's *Merchant's Wife*
File:Watermelon for sale.jpg|Watermelon for sale
File:Watermelon out for sale.jpg|Watermelon out for sale in Maa Kochilei Market, Rasulgarh, Odisha, India
File:Watermelon grown in Buryatia, Siberia.jpg|Watermelon grown in Buryatia, Siberia
File:Watermelon12.jpg|Watermelon rind curry
File:Roasted watermelon seeds 2.jpg|Roasted and salted watermelon seeds
File:Семечко арбуза.jpg|Watermelon seed under a microscope
File:Slices of watermelon.jpg|alt=Watermelon pieces|Watermelon, sliced into pieces
File:Sugar Baby watermelon explodes when a small incision is made in its peel.jpg|Very ripe Sugar Baby watermelon, grown in Oklahoma, bursts open when a small incision is made into its rind
File:Watermelon yellow 2024 G1.jpg|Watermelon with yellow flesh
File:Watermelon_ice_pop1.jpg|Ice pop


## See also

* List of fruits

## Gbanvɛɛnsa